# name
Els efectes de l'Screen Time en la nutrició dels infants: revisió bibliogràfica

# metadata.dc.description[].value
Treballs Finals de Grau d'Infermeria, Facultat d'Infermeria, Universitat de Barcelona, Curs: 2024-2025, Tutor: Cristina Laserna Jiménez

# metadata.dc.description.abstract[].value
Introducció: L’screen time és el terme que defineix aquelles activitats que es realitzen davant d’una pantalla com la televisió, l’ordinador, el mòbil o la tablet. La Organització Mundial de la Salut (OMS) recomana no més d’una hora diària d’ús de pantalla en infants de 2 a 5 anys. No obstant, l’ús excessiu de pantalla està en augment, provocant hàbits alimentaris no saludables i un risc en la salut i benestar dels infants en edat preescolar.  Objectiu: Identificar la relació entre l’ús de pantalla i els hàbits alimentaris, determinant l’efecte sobre la nutrició en la població en edat preescolar. Metodologia: La cerca bibliogràfica es va fer a les bases de dades PubMed, Scopus i CINAHL per articles entre el 2019 i 2024. El procés de selecció d’articles es va fer 
segons criteris d’inclusió: infants de 2 a 5 anys i les variables d’estudi com l’screen time i els hàbits alimentaris. 
Resultats: Els estudis mostren una relació entre l’augment d’screen time i hàbits alimentaris no saludables amb un major consum de snacks, aliments processats i begudes ensucrades, a més d’un menor consum de fruites i verdures. També s’observa una relació entre l’ús excessiu de pantalla amb una menor activitat física i un augment en els factors de risc d’obesitat. Conclusions: És necessari la realització d’intervencions de salut pública com programes d’educació per a la salut i iniciatives en atenció primària per reduir els efectes adversos de l’ús de pantalla. A més d’estudis longitudinals i interculturals per disposar d’una adequada evidència científica per donar suport a nous protocols i polítiques de salut.

# metadata.dc.rights[].value
cc-by-nc-nd (c) Lumban Avenido, Nicole Angelica, 2025

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Els efectes de l'Screen Time en la nutrició dels infants: revisió bibliogràfica